கேள்வி: சு. வெங்கடேசன் - வாழ்க்கைச் சுருக்கம் பற்றி விளக்கவும்.
பதில்: மதுரை மாவட்டம் திருப்பரங்குன்றம் அருகில் உள்ள ஹார்விபட்டி சேர்ந்த விவசாயி இரா. சுப்புராம் மற்றும் நல்லம்மாள் தம்பதியினருக்கு 1970 மார்ச் 16 அன்று மகனாகப் பிறந்தார். இவர் ஹார்விப்பட்டி நடுநிலைப்பள்ளியிலும், திருநகர் எம்.எம்.மேல்நிலைப்பள்ளியிலும் பள்ளிக்கல்வியை பயின்றார். மதுரை மன்னர் திருமலை நாயக்கர் கல்லூரியில் வணிகவியல் பிரிவில் இளங்கலை பட்டம் பெற்றார். இவர் 1998-இல் பி.ஆர். கமலா என்பவரை காதலித்து சாதி மறுப்புத் திருமணம் செய்து கொண்டார். இவர்களுக்கு யாழினி, தமிழினி என இரண்டு மகள்கள் உள்ளனர்.
கேள்வி: சு. வெங்கடேசன் - வகித்த பதவிகள் என்பது என்ன?
பதில்: * 17வது மக்களவை உறுப்பினர் (2019) * இரயில்வே ஆலோசனைக் குழு உறுப்பினர் * கல்வி, பெண்கள், குழந்தைகள், இளைஞர்கள் மற்றும் விளையாட்டுக்கான நாடாளுமன்ற நிலைக்குழு உறுப்பினர் * மதுரை விமான நிலைய ஆலோசனை குழுவின் துணை தலைவர் * இந்திய பொதுவுடமைக் கட்சி (மார்க்சிஸ்ட்) கட்சியின் மாநில செயற்குழு உறுப்பினர் (2022) * தமிழ்நாடு முற்போக்கு எழுத்தாளர்கள் கலைஞர்கள் சங்கம் மாநிலத் தலைவர் (2018 - 2022) * இந்திய பொதுவுடமைக் கட்சி (மார்க்சிஸ்ட்) கட்சியின் மாநிலக்குழு உறுப்பினர் (2018 - 2022) * தமிழ்நாடு முற்போக்கு எழுத்தாளர்கள் கலைஞர்கள் சங்கம் மாநில பொதுச்செயலாளர் (2011 - 2018) * தமிழ்நாடு அரசு அரசின் கீழடி அகழாய்வு மையம் ஆலோசனைக் குழு உறுப்பினர் (2019)